b"\n_START_ARTICLE_\nNicod\xc3\xa0mids\n_START_SECTION_\nSuperfam\xc3\xadlia\n_START_PARAGRAPH_\nEls nicod\xc3\xa0mids havien format part dels dictino\xc3\xafdeus (Dictynoidea), una superfam\xc3\xadlia formada per sis fam\xc3\xadlies entre les quals cal destacar pel seu nombre d'esp\xc3\xa8cies els dict\xc3\xadnids (562) i els anif\xc3\xa8nids (508)._NEWLINE_Les aranyes, tradicionalment, havien estat classificades en fam\xc3\xadlies que van ser agrupades en superfam\xc3\xadlies. Quan es van aplicar an\xc3\xa0lisis m\xc3\xa9s rigorosos, com la clad\xc3\xadstica, es va fer evident que la major part de les principals agrupacions utilitzades durant el segle XX no eren compatibles amb les noves dades. Actualment, els llistats d'aranyes, com ara el World Spider Catalog, ja ignoren la classificaci\xc3\xb3 de superfam\xc3\xadlies."